stanford-oval/wikipedia huggingface dataset:
Alexander Tawaststjerna

Alexander Tawaststjerna (25. heinäkuuta 1863 Kuopio – 30. syyskuuta 1930 Tallinna) oli Venäjän keisarillisessa armeijassa palvellut suomalainen kenraalimajuri.
Alexander Tawaststjernan vanhemmat olivat kenraalimajuri August Vilhelm Tawaststjerna ja Maria Zamborski ja puoliso vuodesta 1890 Eugenia Charlotta Blom. Kenraalit Jador Tawaststjerna ja Vladimir Tawaststjerna olivat hänen veljiään.
Alexander Tawaststjerna valmistui Voronežin sotilaskymnaasista, mistä hänet siirrettiin junkkariksi Konstantinin sotakouluun Pietariin 1880. Sieltä vuonna 1882 valmistuttuaan hänet määrättiin vänrikkinä palvelukseen Putivlin jalkaväkirykmenttiin. Vuonna 1887 hänet siirrettiin luutnantiksi ylennettynä 1. Kaukasian, H.K.K. Suuriruhtinas Nikolai Nikolajevitš vanhemman sapööripataljoonaan. Vuonna 1892 Tawaststjerna siirrettiin Viaporin linnoituskomppaniaan. Hän suoritti opinnot Sotaoikeusakatemiassa Pietarissa ja hänet ylennettiin alikapteeniksi 1895, seuraavana vuonna hänet määrättiin apulaiseksi Varsovan sotilaspiirin aluetuomioistuimeen. Kapteeniksi Tawaststjerna ylennettiin 1897.
Vuonna 1898 Tawaststjerna siirrettiin yleisesikuntaupseeriksi erityistehtäviä varten Pietarin sotilaspiirin alueintendentuuriosastoon, asetettuna Venäjän tie- ja vesikulkulaitoksen insinöörijoukkoihin, ja saman vuoden heinäkuussa hänet nimitettiin Pietarin sotilaspiirin sotatuomioistuimen varajäseneksi. Vuonna 1900 Tawaststjerna määrättiin toimistopäälliköksi valtakunnan ylisotatuomioistuimeen, vuonna 1901 hänet ylennettiin everstiluutnantiksi. Hänet määrättiin Pietarin sotilaspiirin sotaprokuraattorin apulaiseksi tammikuussa 1902, ylennettiin everstiksi joulukuussa 1904 ja nimitettiin Pietarin sotilaspiirin sotaprokuraattoriksi kesäkuussa 1906. Vuonna 1912 hänet määrättiin Kiovan sotilaspiirin sotatuomariksi ja ylennettiin kenraalimajuriksi. Seuraavana vuonna hänet siirrettiin Pietarin sotilaspiirin sotatuomariksi. Ensimmäisen maailmansodan aikana 1915–1917 Tawaststjerna Pietarin sotilaspiirin sotaprokuraattorina, eron sotapalveluksesta hän sai 1917.
Aarne Anttila

Aarne Anttila vuonna 1932.
Aarne Armas Anttila (vuoteen 1906 Andelin; 24. huhtikuuta 1892 Lahti – 16. lokakuuta 1952 Helsinki) oli suomalainen kirjallisuudentutkija ja professori. Hän tutki erityisesti Johannes Linnankosken ja Elias Lönnrotin elämää ja tuotantoa.
Anttilan vanhemmat olivat kelloseppä Johan Erland Andelin ja Matilda Johansson. Hän pääsi ylioppilaaksi 1909 ja valmistui filosofian kandidaatiksi 1912 ja tohtoriksi 1922.
Anttila toimi Grankullan yhteiskoulun opettajana 1914–1927 ja Suomalaisen kirjallisuuden seuran sihteerinä 1927–1952. Hän oli Helsingin yliopiston suomalaisen kirjallisuuden dosentti 1928–1947, kotimaisen kirjallisuuden professori 1947–1952 sekä historiallis–kielitieteellisen osaston dekaani 1948–1952. Anttila oli lisäksi ylioppilastutkintolautakunnan jäsen 1934–1952 sekä puheenjohtaja 1948–1952, Alfred Kordelinin säätiön asiamies 1938–1946 ja valtion kirjallisen asiantuntijalautakunnan jäsen 1936–1952 sekä puheenjohtaja 1940–1952.
Aarne Anttila oli naimisissa vuodesta 1924 Rauha Maria Riihimäen (Ahlqvist) kanssa.
Teokset

Johannes Linnankoski ja hänen "Pakolaisensa": kiertoesitelmä. Kirjallisuusviikko, Helsinki 1921.
Vihtori Peltonen – Johannes Linnankoski: Elämä ja toiminta v:een 1900. WSOY 1921.
Johannes Linnankosken "Ikuinen taistelu": kirjallis-historiallinen tutkimus. Väitöskirja. WSOY 1922.
Johdatus uudenajan kirjallisuuden valtavirtauksiin ja lähteitä niiden valaisemiseksi. Sivistys ja tiede n:o 54. WSOY 1926.
Vihtori Peltonen – Johannes Linnankoski: Elämä ja toiminta v:sta 1900: 2 osa. WSOY 1927.
Yliopiston ensimmäinen suomen kielen lehtori K. N. Keckman. Porvoo 1928. (Eripainos teoksesta "Helsingin yliopiston alkuajoilta".)
Jokunen lisätieto Samuli Bergh-Kalliosta. Helsinki 1929. (Eripainos teoksesta Bellman Suomessa.)
Elias Lönnrot. Helsinki 1930. (Eripainos teoksesta "Kansallinen elämäkerrasto 3.)
Elias Lönnrot: elämä ja toiminta 1. Suomalaisen Kirjallisuuden Seura, Helsinki 1931.
Suomalaisen Kirjallisuuden seuran jäsenet ja toimihenkilöt 16. II. 1831 – 16. II. 1931. Suomalaisen Kirjallisuuden Seura, Helsinki 1931.
Elias Lönnrotin syysmatka 1834. Suomalaisen Kirjallisuuden Seura, Helsinki 1933.
Elias Lönnrot: Elämä ja toiminta 2. Suomalaisen Kirjallisuuden Seura, Helsinki 1935.
Elias Lönnrotin käsikirjoitusten ja julkaisujen luettelo. Suomalaisen Kirjallisuuden Seura, Helsinki 1935. (Eripainos teoksesta "Elias Lönnrot": Elämä ja toiminta 2.)
Johannes Linnankoski suomalaisuusmiehenä. Helsinki 1936. (Eripainos Suomalainen Suomi 1936, n:o 4.)
Suomalaisen Kirjallisuuden Seura 1831–1936. Helsinki 1937. (Eripainos Iso tietosanakirja, XII. osa.)
Virittäjän juhlajulkaisu V. Tarkiaiselle 1939. Kirjoittajat Aarne Anttila ym. Kotikielen seura, Helsinki 1939.
Suonion "Karkuri". Helsinki 1939. (Eripainos Virittäjästä 1–2/1939.)
Elias Lönnrot. Uppsala 1942.
Suomikirjan perustaminen ja katsaus sen satavuotiseen taipaleeseen. Suomalaisen Kirjallisuuden Seura, Helsinki 1942, 1943.
Ylioppilastutkintolautakunnan kehoituksia ja varoituksia ylioppilaskokeiden kirjoittajille: äidinkieli. Otava 1944.
Elias Lönnrot. Tietolipas 2. Suomalaisen kirjallisuuden seura, Helsinki 1945, 2. painos 1962.
Suomalaiset kertojat: valikoima suomalaista kertomakirjallisuutta; toim. Suomen kirjailijaliiton asettama toimituskunta Aarne Anttila ym. Suomen kirjailijaliiton julkaisuja 24. 2. uud. painos WSOY 1955.
Suomennoksia

Arthur Christensen: Politiikka ja joukkomoraali: päivän ongelmien valaisemiseksi. Tanskankielestä suomensi Aarne Anttila. Suuria kysymyksiä 5. Karisto 1919.
Rudolf Kjellén: Valtio elinmuotona: politiikan käsikirja. Suuria kysymyksiä 6. Karisto 1919.
Maurice Maeterlinck: Viisaus ja kohtalo. Elämän arvoja, ajattelu-lukemisto 20. Vuosisadan ihmisille 4. Karisto 1919 (alkuteos Le sagesse et la destinèe).
Jules Payot: Henkinen työ ja tahto: Jatkoa teokseen Tahdon kasvattaminen. Sivistys ja tiede 18. WSOY 1920.
Albert Lilius: Kouluiän sieluelämä nykyaikaisten tutkimusten mukaan. Toista painosta ja tekijän antamia lisäyksiä noudattaen suomentanut Aarne Anttila. Sivistys ja tiede 13. WSOY 1920, 2. korj. painos 1928.
Harald Hjalmarson: Sotamuistoni Suomesta: ruotsalaisen vapaaehtoisen päiväkirjamuistiinpanoja vuoden 1918 sotaretkeltä. WSOY 1920 (alkuteos Mina krigsminnen från Finland).
J. A. de Gobineau: Kaukaasialainen tanssijatar. Karisto 1921 (alkuteos Danseuse de Shamakh).
J. P. Jacobsen: Rouva Marie Grubbe: sisäkuvia seitsemänneltätoista vuosisadalta. Kolmannesta, tarkistetusta tanskalaisesta pain. suomentanut Aarne Anttila. Karisto 1922, 2. tark. painos 1969, 3. painos 1976.
Paul Nyssens: Menestyminen käytännön aloilla. Kariston tietokirjat 6. Karisto 1923.
Maurice Paleologue: Keisari Aleksanteri II:n surullinen tarina. Gummerus 1924.
Jules Payot: Onnen valloitus: viisauden käsikirja. Sivistys ja tiede 39. WSOY 1924.
Alphonse de Lamartine: Raphael: kaksikymmenvuotiaan tarina. Suomentanut ja johdannolla varustanut Aarne Anttila. Karisto 1925.
Madame de La Fayette: Clèvesin prinsessa. Suomentanut ja johdannolla varustanut Aarne Anttila. Kariston klassillinen kirjasto 28. Karisto 1926, 2. nykyaik. painos 1964 (alkuteos La Princess de Clèves).
Alexander Søderlund

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Alexander Toft Søderlund
Syntymäaika: 3. elokuuta 1987 (ikä 37)
Syntymäpaikka: Haugesund, Norja
Pelipaikka: hyökkääjä
Pituus: 187 cm
Paino: 86 kg
Seura
Seura: Rosenborg
Pelinumero: 15
Seurat
| Vuodet | Seura | O | (M) |
| 2007 | Vard Haugesund | – | (–) |
| 2008 | Namur | 3 | (0) |
| 2008–2009 | Treviso | 0 | (0) |
| 2009 | Hafnarfjörður | 18 | (3) |
| 2009–2010 | Lecco | 7 | (0) |
| 2010 | Vard Haugesund | – | (–) |
| 2011–2013 | Haugesund | 70 | (24) |
| 2013– | Rosenborg | 43 | (25) |
| Yhteensä | Yhteensä | 141 | (52) |
Maajoukkue
| 2012– | Norja | 15 | (0) |
 Seurajoukkueuran tilastot kattavat vain kansalliset sarjat, päivitetty 10. toukokuuta 2015.  Maajoukkueuran tilastot päivitetty 10. toukokuuta 2015.
Alexander Toft Søderlund (s. 3. elokuuta 1987 Haugesund) on norjalainen jalkapalloilija, pelipaikaltaan hyökkääjä. Hän edustaa kaudella 2015 Norjan pääsarjassa pelaavaa Rosenborgia.
Søderlund on aiemmin pelannut pääsarjatasolla Islannin pääsarjan Hafnarfjörðurissa, jossa hän voitti mestaruuden kaudella 2009 pelaten 18 ottelua ja tehden kolme maalia, sekä Norjan pääsarjan Haugesundissa, jossa hän pelasi 70 liigaottelua ja teki niissä 24 maalia kausina 2011–2013. Rosenborgiin Søderlund siirtyi kesken kauden 2013.
Norjan A-maajoukkueessa Søderlund teki ensiesiintymisensä vuonna 2012.
BOSA (olutseura)

| BOSA (olutseura) |
| --- | --- |
Perustettu:  2003
Yliopisto:  Tampereen yliopisto
Ylioppilaskunta:  TREY
Puheenjohtaja:  Sami Leppänen
Jäsenmäärä:  noin 3000
Boomareiden olutseura BOSA ry tai Akateeminen Olutseura BOSA on Tampereelta kotoisin oleva poikkitieteellinen ja kansallinen akateeminen olutseura. BOSAn ovat perustaneet Tampereen yliopiston kauppatieteiden opiskelijat, mutta nykyään sillä on jäseniä ympäri Suomea kaikilta eri tieteenaloilta.
Yhdistyksen tarkoituksena on kehittää ja edistää olutkulttuuria ja parantaa juomatottumuksia kultivoidumpaan suuntaan ensisijaisesti Tampereen korkeakouluyhteisössä, mutta mahdollisuuksien mukaan myös muualla Suomessa ja ulkomailla.
BOSA on Tampereen ylioppilaskunta Treyn piirissä toimiva järjestö.
Historia

BOSA ry perustettiin vuonna 2003 asemaravintola Semaforissa Tampereella 29. tammikuuta. Perustamiskokouksessa oli paikalla 13 jäsentä.
Aluksi kauppatieteiden opiskelijoiden ainejärjestö Boomi ry ei ottanut BOSAa avosylin vastaan, mutta myöhemmin Boomi otti BOSAn osaksi toimintaansa. Nykyään BOSAn toiminta on itsenäistä Boomista, mutta panemistilat sijaitsevat edelleen Boomin Klubi57-tiloissa.
Aluksi siiderin nauttiminen oli kielletty yhdistyksessä, mutta kolme kuukautta perustamiskokouksen jälkeen päätös pyörrettiin yleisen painostuksen takia. BOSAn ensimmäinen julkinen esiintyminen oli Akateemisen Kyykän MM-kilpailuissa helmikuussa 2003, missä BOSA esitteli myös ensimmäistä kertaa Kaljavankkurinsa. Perinne on jatkunut tähän päivään asti.
BOSA on palkinnut uutisankkuri Kimmo Wilskan kunniajäseneksi hänen vilautettuaan olutpulloa YLE Newsin uutislähetyksessä. Lisäksi yhdistys on myöntänyt kunniajäsenyyden myös kyläkauppias Vesa Keskiselle.
Toiminta > Panee olutta ja siideriä

BOSA pyrkii edistämään olutkulttuuria järjestämällä muun muassa maisteluita, ravintolavierailuja, juhlia, matkoja, saunailtoja sekä ekskursioita. Se pyrkii luomaan kontakteja kulinarismin ja oluen ympärille liittyvään yritystoimintaan. BOSAn yksi pitkäaikaisimmista yhteistyökumppaneista on ollut Tampereen Gastropubit.
BOSAn ydintoimintaan kuuluu oluen paneminen ja siiderin valmistus. BOSA järjestää panoja noin kerran kuukaudessa. Yhdistys tarjoilee olutta ja siideriä, kertoo toiminnastaan ja edustaa Tampereella erilaisissa opiskelijatapahtumissa, kuten silliksillä ja fuksitapahtumissa.
Toiminta > Johto

BOSAn johtohahmona, kaiken ruhtinaana ja ylivaltaisena omistajana toimii Hauska Bosasetä. Hän pukeutuu valkoiseen pukuun ja moottoripyöräkypärään. Bosasetä on muunsukupuolinen ja panseksuaali.
Toiminta > Hallinto

BOSAlla on tänä vuonna 12-henkinen hallitus Bosasedän lisäksi. Puheenjohtajana toimii hallintotieteilijä Sami Leppänen.
Pestin hyvästä hoidosta saa CV-merkinnän ja jouluna suklaata sekä koko ajan olutta.
Aiheesta muualla

Bosa.fi
Alma Tour

Alma Tour (bulg. Алма Тур) oli bulgarialainen vuonna 1991 perustettu matkatoimisto, joka toimi myös Suomessa vuodesta 2008 konkurssiinsa 2011 asti. Sillä oli myös oma tilauslentoyhtiö Alma Tour Fly, jonka kalustona oli Airbus-koneita.
Vuonna 2001 Alma Tour alkoi laajentua Bulgariasta Pietariin ja Moskovaan ja sitten Ukrainaan, Latviaan, Liettuaan ja Viroon. Suomeen Alma Tour tuli keväällä 2008.
Syyskuussa 2011 noin tuhat turistia, valtaosin venäläisiä, jäi jumiin Bulgariaan Alma Tourin vaikeuksien vuoksi. Joukossa oli myös suomalaisia, jotka lennätettiin kotiin Suomen kuluttajaviraston kustannuksella.
Alma Tourin päävelkojat olivat Bulgarian Commercial Corporate Bank (Корпоративна търговска банка, 15 miljoonaa euroa) ja tilauslentoja hoitanut Bulgaria Air (3,6 miljoonaa euroa). Alma Tour omisti hotelleja Mustanmeren rannalla ja Banskon vuoristokohteessa.
Alma Tour teki Suomesta valmismatkoja Bulgarian ohella muun muassa Egyptiin, Maltaan ja Dubaihin.
Alma Tour tuli Suomessa tunnetuksi Matkaoppaat-tositelevisiosarjan kolmannella tuotantokaudella, jolloin sen päähenkilöinä esiintyivät Alma Tourin oppaat Bulgarian Sunny Beachillä.
Amerind-kielet

Amerikan alkuasukkaiden kielikartta. Ylhäällä violetti vinoviivoitettu on eskimot, muun muassa ylävasemmalla Luoteis-Kanadassa ja Alaskassa ne-dene-kielet. Muut ovat Greenbergin mukaan amerintiaanien kielikuntaa.
Amerind-kielet ovat kielitieteilijä Joseph Greenbergin ehdottama kolmas intiaanien kielikunta. Muut kaksi kielikuntaa, Eskimo-aleuttilaiset kielet ja Na-dené-kielet, on tieteessä yleisesti hyväksytty, mutta ajatus amerind-kielikunnasta ei ole saanut tiedemaailmassa kannatusta useiden eri syiden takia: Greenbergin käyttämää menetelmää kielten sukulaisuussuhteiden selvittämisessä pidetään puutteellisena kuten myös hänen kokoamaansa tutkimusaineistoa. Lisäksi lähteiden käyttö ei täytä tieteellistä standardia.
Adobe Photoshop Elements

| Adobe Photoshop Elements |
| --- | --- |

Kehittäjä:  Adobe Systems
Tiedot
Ohjelmistotyyppi:  Kuvankäsittelyohjelma
Alusta:  Windows, macOS
Lisenssi:  omisteinen lisenssi, EULA
Aiheesta muualla
Verkkosivusto
Adobe Photoshop Elements on Adoben tekemä kuvankäsittelyohjelma, joka on suunnattu lähinnä harrastelijakäyttöön. Sitä voidaan pitää karsittuna versiona saman valmistajan monipuolisemmasta Photoshop-ohjelmasta, joskin Photoshop Elementsissä on myös muutamia työkaluja, joita Photoshop-ohjelmassa ei ole.
Ohjelmasta on saatavilla sekä Windows- että macOS-versio.
Ominaisuudet

Photoshop Elementsin ensimmäinen versio julkaistiin Photoshopin 7-version yhteydessä. Photoshop Elements on suunnattu lähinnä valokuvauksen harrastajille, jonka vuoksi siitä puuttuu useita ammattimaiseen kuvankäsittelyyn ja painokelpoisen materiaalin tuotantoon liittyviä ominaisuuksia. Ohjelma ei esimerkiksi tue kirjapainoissa käytettävää CMYK-värijärjestelmää ilman erillistä lisäosaa, vaikka siinä onkin yksinkertainen värinhallintajärjestelmä. Lisäksi Photoshop Elements ei sisällä edistyneempää softproofing-tekniikkaa.
Ohjelmaan ei ole sisällytetty kaikkia tehokkaampia kuvankäsittelyominaisuuksi tai sisältää niistä supistetut versiot. Niiden sijasta ohjelmaan on sisällytetty harrastelijoille suunnattuja työkaluja esimerkiksi punasilmäisyyden poistoon tai ihonvärin säätämiseen. Jotkin ohjelman versiot voivat avata, käsitellä ja tallentaa PDF-tiedostoja.
Photoshop Elementsin Windows-versiossa on kuvankäsittelyn lisäksi kuvakokoelman hallintaan tarkoitettu osa, jossa kuviin voi muun muassa liittää hakusanoja.
Aiheesta muualla

Virallinen sivusto
Alma Zadić

Alma Zadić (2020)
Alma Zadić (s. 24. toukokuuta 1984 Tuzla, Bosnia-Herzegovina) on itävaltalainen poliitikko ja Sebastian Kurzin hallituksen oikeusministeri.
Zadić muutti Itävaltaan Bosnia-Hertsegovinasta kymmenvuotiaana. Hän edustaa Itävallan Vihreää puoluetta. Hän on ensimmäinen maahanmuuttajataustainen ministeri Itävallan hallituksessa, ja häneen kohdistuu syntyperän takia ankaraa vihakampanjaa.
Airport Express (MTR)

Airport Express
Airport Express (kiin.: 機場快綫; Jyutping: Gei1 coeng4 Faai3 sin3) on yksi kymmenestä Hongkongin metron (MTR) linjasta. Linja yhdistää Hongkongin keskustan ja Hongkongin kansainvälisen lentoaseman ja kulkee Central and Western Districtissä olevalta Hongkongin metroasemalta West Kowloonin ja Uusien territorioiden kautta AsiaWorld-Expo-asemalle.
Muista Hongkongin metrolinjoista poiketen Airport Expressiä ei yleensä käytetä työmatkaliikenteeseen vaan matkustamiseen lentoasemalle (Airport Station) sekä AsiaWorld-Expoon (AsiaWorld-Expo Station). Airport Express ei ole osa MTR:n matkalippujärjestelmää, ja linjan matkaliput ovat kalliimpia kuin muiden linjojen liput.
Aiheesta muualla

Kuvia tai muita tiedostoja aiheesta Airport Express (MTR) Wikimedia Commonsissa
Airport Expressin kotisivu (Arkistoitu – Internet Archive) (englanniksi)
MTR Airport Expressin reittikartta.
Airplanes

| ”Airplanes” B> o.B mukana Hayley Williams |
| --- | --- | --- |

Singlen tiedot
 Albumilta: B.o.B Presents: The Adventures of Bobby Ray
 Julkaistu: 13. huhtikuuta 2010
 Formaatti: digitaalinen lataus
 Tuottaja(t): Alex da Kid & DJ Frank E
 Tyylilaji: alternative hip hop
 Kesto: 03.01
 Levy-yhtiö: Grand Hustle, Atlantic
B.o.B:n muut singlet
| ”Nothin’ on You” 2010 | ”Airplanes” 2010 | ”Magic” 2010 |
Hayley Williamsin muut julkaisut
|   | ”Airplanes” 2010 | ”Stay the Night” 2013 |
DJ Frank E:n muut julkaisut
| ”Feel It” 2009 | ”Airplanes” 2010 | ”Naughty Girl” 2010 |
Airplanes on toinen single yhdysvaltalaiselta laulajalta, B.o.B:lta. Se julkaistiin hänen ensimmäiseltä albumiltaan B.o.B Presents: The Adventures of Bobby Ray. Kappaleella laulaa myös Paramore-yhtyeen laulajana tunnetuksi tullut Hayley Williams. Kappale julkaistiin huhtikuussa 2010. Kappale sijoittui singlelistan ykköseksi Uudessa-Seelannissa ja Britanniassa, ja top3:een Australiassa, Kanadassa, Irlannissa sekä Yhdysvalloissa.
Musiikkivideon kappaleeseen on ohjannut Hiro Murai.
Listasijoitukset

| Lista | Paras sijoitus |
| --- | --- |
ARIA Charts: 2
Alankomaat: 4
Canadian Hot 100: 2
Irlanti: 2
Norja: 6
Suomen virallinen lista: 7
Sveitsi: 6
Tanska: 5
UK Singles Chart: 1
U.S. Billboard Hot 100: 2
Uusi-Seelanti: 1
Aleksej Fedotov

Aleksej Fedotov (s. 25. lokakuuta 1991) on suomalainen kansalaisaktivisti, puoluetaustaltaan sosialidemokraatti. Hän toimi  Suomen Ammattiin Opiskelevien Liitto – SAKKI:n puheenjohtajana vuosina 2012–2015. Fedotov on nykyään luokan opettaja.
Ura ja elämä

Fedotov on kotoisin Valko-Venäjältä, josta hän muutti maan poliittisen tilanteen takia perheensä kanssa Suomeen vuonna 1997. Koulutukseltaan Fedotov on merkonomi valmistuttuaan vuonna 2010 Suomen Liikemiesten Kauppaopistosta. Toimiessaan SAKKI ry:n puheenjohtajana Fedotov profiloitui erityisesti koulutuksellisen tasa-arvon ja syrjäytyvien nuorten puolestapuhujana. Lisäksi Fedotov on aktiivisesti kritisoinut Kataisen ja Stubbin hallitusten koulutusleikkauksia tuoden esille niistä mahdollisesti syntyviä seurauksia.
Aiheesta muualla

Aleksej Fedotov Twitterissä
Alma de Sant Pere

| Alma de Sant Pere |
| --- | --- |
 Elokuvan juliste.
Ohjaaja:  Jarmo Lampela
Käsikirjoittaja:  Jarmo Lampela
Tuottaja:  Jarmo Lampela Diego De Léon Juha Kukkonen
Säveltäjä:  Pekka Lehti
Kuvaaja:  Aarne Tapola
Leikkaaja:  Oskar Franzén
Lavastaja:  Juha Fiilin
Pääosat:  Carla de Otero Laura Birn Raul Llopart Arántzazu Ruiz Juha Kukkonen
Valmistustiedot
Valmistusmaa:  Suomi
Tuotantoyhtiö:  Vegetarian Films
Ensi-ilta:  4. marraskuuta, 2016
Kesto:  96 minuuttia
Alkuperäiskieli:  espanja katalaani
Aiheesta muualla
IMDb 
Elonet
Infobox OKNimi-testi OK: 
Alma de Sant Pere on Jarmo Lampelan ohjaama suomalainen draamaelokuva vuodelta 2016. Elokuva on kuvattu Espanjassa.
Elokuva käsittelee vuoden 2008 talouskriisiä  Espanjassa ja sen vaikutusta ihmisten elämään. Elokuvan päähenkilöinä ovat viisi Barcelonassa asuvaa kaverusta, jotka ostavat yhdessä vanhan kiinteistön tarkoituksenaan remontoida ja myydä se ja ansaita miljoona. Kaupanteon jälkeen Espanjaan iskee talouskriisi.
Airomalawintonkija

| Airomalawintonkija> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Huulikalamaiset Labroidei
Heimo::  Kirjoahvenet Cichlidae
Tribus::  Haplochromini
Suku::  Lethrinops
Laji::  longimanus
Kaksiosainen nimi
 Lethrinops longimanus  Bonaparte 1840 
Katso myös
   Airomalawintonkija Wikispeciesissä  
Infobox OKNimi-testi OKIUCN-testi OK: 
Airomalawintonkija (Lethrinops longimanus) on kirjoahventen (Cichlidae) heimoon kuuluva kalalaji. Ethelwynn Trewavas kuvasi lajin tieteelle vuonna 1931.
Elinympäristö ja levinneisyys

Laji elää tavallisesti 50–70 metrin syvyydessä. Airomalawintonkijaa on tavattu Malawista, Mosambikista ja Tansaniasta. Laji elää kotoperäisenä Njassajärvessä. Lajin uhanalaisuusluokitus on Kansainvälisen luonnonsuojeluliiton mukaan elinvoimainen.
Alma Richards

| Mitalit | Mitalit | Mitalit |  |
| --- | --- | --- | --- |
|  Alma Richards |  Alma Richards |  Alma Richards |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Tukholma 1912 | korkeushyppy |  |
Alma Wilford Richards (20. helmikuuta 1890 Parowan, Utah – 3. huhtikuuta 1963 Long Beach, Kalifornia) oli yhdysvaltalainen korkeushyppääjä. Hän voitti olympiakultaa vuoden 1912 kesäolympialaisissa Tukholmassa.
Yhdysvaltalainen valmentaja Eugene L. Roberts näki Richardsin pelaamassa koripalloa ja pyysi tätä hyppäämään kuuden jalan (noin 1,8 m) korkeudella olevan riman yli. Richards ylitti riman helposti ja Roberts päätti ryhtyä keräämään rahaa, jotta Richards voisi osallistua Yhdysvaltain olympiakarsintoihin ennen Tukholman olympialaisia. Karsinnoissa Richards voitti Yhdysvaltain mestarin George Horinen ja lunasti paikan olympialaisiin.
Olympiakisoissa Richards voitti kultaa uudella olympiaennätyksellä 193. Hän paransi Harry Porterin neljä vuotta vanhaa olympiaennätystä kolmella senttimetrillä.
Richards valmistui Cornellin yliopistosta vuonna 1917. Ennen olympialaisia Richards oli ollut keskinkertainen oppilas, mutta olympiavoiton jälkeen hänen lahjakkuutensa tuntui lähes rajattomalta. Hän voitti AAU:n mestaruuden vuonna 1913 ja kilpaili urallaan myös kymmenottelussa. Vuoden 1915 AAU:n mestaruuskilpailuissa Richards voitti kymmenottelun mestaruuden 500 pisteen erolla toiseksi tulleeseen Avery Brundageen, josta sittemmin tuli Kansainvälisen olympiakomitean puheenjohtaja. Ennen vuoden 1916 kesäolympialaisia hän oli ylivoimaisesti Yhdysvaltain joukkueen paras kymmenottelija, ja korkeushyppääjä ja kahden olympiakullan voittaminen tuntui hyvin mahdolliselta. Ensimmäinen maailmansodan takia olympialaisia ei kuitenkaan koskaan järjestetty.
Urheilu-uran jälkeen Richardsista valmistui asianajajaksi, mutta hän ei kuitenkaan koskaan toiminut ammatissa. Sen sijaan hän työskenteli Los Angelesissa opettajana 32 vuoden ajan.
Käännös suomeksi
Airolo

| Airolo |
| --- | --- |
 Liikenneväylät hallitsevat Airolon kylämaisemaa.
 vaakuna
 Airolo sijaitsee Ticinossa.
 Koordinaatit: 46°31′45″N, 8°36′29″E 
Valtio:  Sveitsi
Kantoni:  Ticino
Pinta-ala:  
 – Kokonaispinta-ala:  94,37 km²
Korkeus:  1 044 - 2 999 m
Väkiluku (joulukuu 2010):  1 574
 – Väestötiheys:  17 as./km²
 
 www.airolo.ch 
Infobox OKVirheellinen NIMI-arvo: 
Airolo on kunta Etelä-Sveitsissä, Ticinon kantonissa.  Airolossa on noin 1 600 asukasta.
Airolo sijaitsee Ticinojoen varrella.
Airolo on liikenteen solmukohta: Gotthardin tunnelin ja Gotthardin maantietunnelin sekä Gotthardin solatien eteläpää ovat Airolossa. Moottoritie A2, valtatie N2 ja Gotthardin rata (Zürich-Milano) kulkevat kunnan kautta.
Aiheesta muualla

Kuvia tai muita tiedostoja aiheesta Airolo Wikimedia Commonsissa